Սթիվ Լեյսի

**Սթիվ Թոմաս Լեյսի-Մոյա** (, ), ամերիկացի երգիչ-երգահան, կիթառահար և պրոդյուսեր։ Նա հայտնիություն է ձեռք բերել որպես The Internet ալտերնատիվ ռոք խմբի կիթառահար։ 2017 թվականին թողարկել է անձամբ արտադրած իր դեբյուտային՝ «Steve Lacy's Demo» մինի ալբոմը։ Նա և Ֆրենկ Օուշենը համագործակցել են Tyler, The Creator-ի հետ՝ վերջինիս «911 / Mr. Lonely» սինգլում։ Լեյսին այնպիսի արտիստների երգերի համահեղինակ է, ինչպիսիք են՝ Սոլանժ Նոուլզը, Chloe x Halle-ն և Քենդրիկ Լամարը, ում հետ աշխատել է «Pride» երգի վրա։

Իր դեբյուտային՝ «Apollo XXI» (2019) ստուդիական ալբոմն արժանացել է Գրեմմի 62-րդ ամենամյա մրցանակաբաշխության «Լավագույն քաղաքային ժամանակակից ալբոմ» մրցանակի։ Նույն տարում նա համագործակցել է Vampire Weekend-ի «Sunflower» սինգլում։ Այնուհետև նա համագործակցել է Քելվին Հարիսի հետ (մականունը` Լով Ռեգենեռատոր) «Live Without Your Love» երգում, որը ընդգրկվել է Միացյալ Թագավորության չարթերում։

Նրա երկրորդ՝ «Gemini Rights» ստուդիական ալբոմը (2022), ընդգրկվել է Billboard 200 չարթի լավագույն տասնյակում։ Ալբոմի «Bad Habit» սինգլը դարձել է Լեյսիի կարիերայի առաջին երգը, որը զբաղեցրել է Billboard Hot 100 չարթի առաջին հորիզոնականը՝ ՏիկՏոկում վիրուսային դառնալուց հետո, որտեղ երգի մի հատված օգտագործվել է ավելի քան 400,000 հոլովակներում։ Երգը առաջադրվել է Գրեմմիի երկու՝ «Տարվա ձայնագրություն» և «Տարվա երգ» անվանակարգերում, իսկ ալբոմը արժանացել է «Լավագույն պրոգրեսիվ R&B ալբոմ» մրցանակի։ 2023 թվականին «Թայմ» ամսագրի կողմից ճանաչվել է աշխարհի 100 ամենաազդեցիկ մարդկանցից մեկը։

## Վաղ կյանք
Սթիվ Լեյսին ծնվել է 1998 թվականի մայիսի 23-ին ԱՄՆ-ի Կալիֆոռնիա նահանգի Կոմպտոն քաղաքում։ Մայրը աֆրոամերիկուհի է, իսկ հայրը ֆիլիպինցի։ Նրան և իր քրոջը մեծացրել է մայրը, հայրը հիմնականում բացակայել է նրա կյանքից և սովորաբար այցելել է միայն հատուկ առիթներին։ Լեյսլիի հայրը մահացել է, երբ նա 10 տարեկան էր։ Լեյսին հաճախել է Նարբոնի ավագ դպրոցը, նախքան մասնավոր դպրոց տեղափոխվելը։ Լեյսին ասել է, որ ինքը մեծացել է ապահով պայմաններում, քանի որ մայրը ցանկանում էր պահպանել իրեն և իր քույրերին այն ժամանակվա Քոմփթոնի հանցավոր միջավայրից։

## Կարիերա
Լեյսին կիթառով սկսել է հետաքրքրվել յոթ տարեկանում՝ «Guitar Hero» տեսախաղի շնորհիվ, բայց շուտով ցանկություն է հայտնում իրական կիթառ նվագել սովորել։ Ավագ դպրոցի ջազ բենդում նա հանդիպել է The Internet խմբի իր ապագա գործընկեր Ջամել Բրուներին։ Նա արտադրել և կատարել իր առաջին երգերը իր iPhone-ով։ 2013 թվականին նա սկսել է The Internet-ի երրորդ՝ «Ego Death» ստուդիական ալբոմի արտադրությունը, որը առաջադրվել է 58-րդ ամենամյա «Գրեմմի» մրցանակաբաշխության «Լավագույն քաղաքային ժամանակակից ալբոմ» անվանակարգում։ Լեյսին աշխատել է The Internet խմբի անդամներ Մեթ Մարտիանսի «The Drum Chord Theory» և Սիդի «Fin» ալբոմների վրա այն բանից հետո, երբ հայտարարվել է, որ խմբի անդամները թողարկելու են սոլո նախագծեր։ Նա նաև սկսել է երգեր արտադրել Twenty88 դուոյի, Դենզել Քյուրիի, Այզեա Ռեշադի, Ջեյ Քոուլի, GoldLink-ի և Քենդրիկ Լամարի համար, առավել հատկանշական է «Pride» երգը Լամարի «DAMN.» ալբոմից, ինչպես նաև մասնակցել է Vampire Weekend-ի «Father of the Bride» ալբոմի ձայնագրություններին։

«Steve Lacy's Demo»-ն թողարկվել է 2017 թվականի փետրվարի 17-ին, որի երգերի մեծամասնությունը նա կրկին ստեղծել է իր iPhone-ով։ Նույն թվականին նա նաև գրել և արտադրել է Ռավին Լենայի «Crush» մինի ալբոմը, որը թողարկվել է 2018 թվականի փետրվարին։ Նա վերամիավորվել է The Internet հետ՝ աշխատելու խմբի՝ «Hive Mind» ալբոմի վրա, որը թողարկվել է 2018 թվականի հուլիսին։ Լեյսին շարունակել է պրոդյուսերական աշխատանքը Սոլանժի համար, ինչպես նաև աշխատել է Կալի Ուչիսի դեբյուտային՝ «Isolation» ալբոմի վրա, Մաք Միլլերի «Swimming» ալբոմի վրա և Դև Հայնեսի «Negro Swan» ալբոմի վրա։

thumb|Լեյսին 2019 թվականին
2018 թվականին Լեյսին ասալ է, որ աշխատում է YG-ի հետ, և որ բացի իր հեռախոսից սկսել է օգտագործել այլ սարքեր՝ երաժշտություն արտադրելու համար։ 2019 թվականի մարտին նա արտադրել է Սոլանժի՝ «When I Get Home» ալբոմի երկու երգերը։ Նա նաև մասնակցել է Vampire Weekend-ի «Sunflower» երգում և նույն ամսին նկարահանվել է երգի տեսահոլովակում։ Ապրիլին նա թողարկել է «N Side» սինգլը իր դեբյուտային՝ «Apollo XXI» ալբոմից։ Նա հայտարարել է «Apollo XXI»-ի թողարկման մասին, որը տեղի է ունեցել 2019 թվականի մայիսի 24-ին։ Իր ալբոմի դեբյուտային շաբաթվա ընթացքում նա թողարկել է ևս երկու սինգլ՝ «Playground» և «Hate CD»: Ալբոմը առաջադրվել է «Լավագույն քաղաքային ժամանակակից ալբոմ» անվանակարգում 62-րդ ամենամյա «Գրեմմի» մրցանակաբաշխության ժամանակ, որը Լեյսիի առաջին Գրեմմի անվանակարգն էր որպես սոլո արտիստ։

2020 թվականի դեկտեմբերի 4-ին Լեյսին թողարկել է իր վաղ շրջանի աշխատանքների հավաքածուն՝ «The Lo-Fis»-ը։ Նրա «Mercury» սինգլն ու տեսահոլովակը թողարկվել են 2022 թվականի հունիսի 16-ին։ Նրա երկրորդ՝ «Gemini Rights» ստուդիական ալբոմը թողարկվել է 2022 թվականի հուլիսի 15-ին։ Ալբոմի «Bad Habit» սինգլը դարձել է երգչի կարիերայում առաջինը, որը զբաղեցրել է առաջին հորիզոնականը Billboard Hot 100 չարթում՝ ՏիկՏոկում թրենդային դառնալուց հետո, որտեղ երգի մի հատված օգտագործվել է հարթակի ավելի քան 400,000 հոլովակներում։ 2022 թվականի նոյեմբերի 5-ին նա կատարել է «Bad Habit» և «Helmet» երգերը «Շաբաթ երեկոյան ուղիղ եթերում» հեռուստաշոուի ժամանակ

## Արտիստիզմ
«The Fader»-ին տված հարցազրույցում Լեյսին նշել է Թանդերքաթին, Էրիկա Բադուին, Black Moth Super Rainbow խմբին, Ֆարել Ուիլյամսին և Neptunes դուոյին որպես իր վրա ամենամեծ ազդեցություն ունեցած արտիստներ՝ նշելով նաև Փրինսին որպես իր երազանքի համագործակցող արտիստ։ Լեյսին նաև նշել է Weezer, Paramore խմբերին և Ջիմի Հենդրիքսին որպես իր հնչողության վրա ունեցած հիմնական ազդեցություն ունեցող արտիստներ։  Նա նաև նշել է, որ իր՝ պրոդյուսերական գործունեության վրա ամենամեծ ազդեցությունն է ունեցել Մակ ԴեՄարքոն։ Լեյսին նաև ասել է, որ իրեն ամենից հարմար է գրել սիրո և ժամադրության թեմաների մասին։

## Անձնական կյանք
2017 թվականին Լեյսին քամինգ աութ է եղել որպես բիսեքսուալ։

## Սկավառակագրություն
### Ալբոմներ
*Apollo XXI (2019)
*Gemini Rights (2022)

### The Internet-ի հետ
*Ego Death (2015)
*Hive Mind (2018)

## Մրցանակներ և անվանակարգեր

## Ծանոթագրություններ

## Արտաքին հղումներ
* Սթիվ Լեյսին SoundCloud-ում։

Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի երգիչներ
Կատեգորիա:RCA Records-ի արտիստներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի ալտերնատիվ ռոք երաժիշտներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգիչ-երգահաններ
Կատեգորիա:Ամերիկացի երգիչներ
Կատեգորիա:Ամերիկացի կիթառահարներ
Կատեգորիա:Ամերիկացի ռոք կիթառահարներ